98/61/EY: Komission päätös, tehty 3 päivänä joulukuuta 1997, yhteisön taloudellisesta tuesta klassisen sikaruton hävittämiseksi Belgiasta vuonna 1997 (Ainoastaan ranskan- ja hollanninkieliset tekstit ovat todistusvoimaisia)



Virallinen lehti nro L 016 , 21/01/1998 s. 0039 - 0040



KOMISSION PÄÄTÖS, tehty 3 päivänä joulukuuta 1997, yhteisön taloudellisesta tuesta klassisen sikaruton hävittämiseksi Belgiasta vuonna 1997 (Ainoastaan ranskan- ja hollanninkieliset tekstit ovat todistusvoimaisia) (98/61/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1), sellaisena kuin se on viimeksi muutettuna päätöksellä 94/370/EY (2), ja erityisesti sen 3 artiklan 3 kohdan, sekä katsoo, että Belgiassa on todettu klassisen sikaruton tautipesäkkeitä vuonna 1997; tämän taudin ilmaantuminen aiheuttaa yhteisön karjalle vakavan uhan, ja yhteisöllä on mahdollisuus korvata taloudelliset menetykset sen hävittämiseksi mahdollisimman pian, heti kun klassisen sikaruton esiintyminen vahvistettiin virallisesti, Belgian viranomaiset antoivat tiedon toteuttamistaan asianmukaisista toimenpiteistä, joihin kuuluvat myös päätöksen 90/424/ETY 3 artiklan 2 kohdassa luetellut toimenpiteet, vaikka komission toisaalta yhteisön eläinlääkintäalan säännösten noudattamista ja toisaalta yhteisön taloudellisen osallistumisen edellytyksiä koskevaa tarkistusta ei ole vielä saatettu loppuun, voidaan kuitenkin sallia ensimmäisen 2 miljoonan ecun erän maksaminen, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Belgialle voidaan myöntää ensimmäinen 2 miljoonan ecun erä yhteisön taloudellisesta tuesta sen alueella ilmaantuneiden klassisen sikaruton pesäkkeiden vuoksi. Lisäeriä voidaan myöntää, kunhan komission mielestä päätöksen 90/4242/ETY 3 artiklan 2 kohdan edellytykset täyttyvät. 2 artikla 1. Ensimmäinen erä yhteisön taloudellisesta osallistumisesta maksetaan tositteiden esittämisen jälkeen. 2. Edellä olevassa 1 kohdassa tarkoitetut asiakirjat ovat: a) Epidemiologinen kertomus kaikilta sikatiloilta, joilla on tehty teurastuksia. Kertomuksessa on oltava tiedot seuraavista tekijöistä: i) Saastuneet tilat - sijainti ja osoite, - taudin epäilypäivämäärä ja vahvistuspäivämäärä, - teurastettujen ja tuhottujen sikojen määrä ja tapahtumien päivämäärä, - teurastus- ja tuhoamismenetelmä, - tautiepäilyn yhteydessä kerättyjen ja tutkittujen näytteiden tyyppi ja lukumäärä; tutkimusten tulokset, - saastuneiden tilojen tyhjentämisen yhteydessä kerättyjen ja tutkittujen näytteiden tyyppi ja lukumäärä; tutkimusten tulokset, - tartunnan oletettu alkuperä täydellisen epidemiologisen analyysin jälkeen. ii) Kosketuksissa olleet tilat - siten kuin i alakohdan 1, 3, 4 ja 6 luetelmakohdassa - saastunut tila (pesäke), johon kosketus on varmistettu tai sitä epäillään; kosketuksen luonne. b) Taloudellinen kertomus, jossa on luettelo edunsaajista, heidän osoitteensa, teurastettujen eläinten lukumäärä, teurastuspäivä ja maksettu summa. 3 artikla Belgian on toimitettava 2 artiklassa tarkoitetut tositteet viimeistään kuusi kuukautta tämän päätöksen tiedoksiantamisen jälkeen. 4 artikla Tämä päätös on osoitettu Belgian kuningaskunnalle. Tehty Brysselissä 3 päivänä joulukuuta 1997. Komission puolesta Franz FISCHLER Komission jäsen (1) EYVL L 224, 18.8.1990, s. 19. (2) EYVL L 168, 2.7.1994, s. 31.